b'\n_START_ARTICLE_\nLjubu\xc5\xa1ko polje\n_START_PARAGRAPH_\nLjubu\xc5\xa1ko polje je kr\xc5\xa1ko polje u zapadnom dijelu Hercegovine. Zahva\xc4\x87a povr\xc5\xa1inu od oko 25 km\xc2\xb2. Duga\xc4\x8dko je 10 kilomera, a \xc5\xa1iroko izme\xc4\x91u 2,5 i 3 kilometra. Okru\xc5\xbeeno je vapnena\xc4\x8dkim brdima Buturovica i Jurjevica. Dolinom rijeke Trebi\xc5\xbeat otvoreno je prema Neretvi. Na zapadnom obodu polja protje\xc4\x8de rijeka Mlade, a na isto\xc4\x8dnom potok Proboj, dok se sredinom polja pru\xc5\xbea tok Vrio\xc5\xa1tice._NEWLINE_Uslijed male nadmorske visine i blizine Jadrana, Ljubu\xc5\xa1ko polje se odlikuje izmijenjeno sredozemnom klimom, ljeti su \xc4\x8deste su\xc5\xa1e, a tijekom jeseni ima obilnih oborina. Aluvijalno tlo oko rije\xc4\x8dnih tokova pogodno je za uzgoj vinove loze, povr\xc4\x87a, a u posljednje vrijeme i pamuka. Naselja su smje\xc5\xa1tena na rubu, najzna\xc4\x8dajnija su Ljubu\xc5\xa1ki, prema kojemu je polje i dobilo naziv, te Vitina.'